Årsmelding Trøndelag Redaktørforening

Det har vært noe lavere medlemsaktivitet i Trøndelag Redaktørforening i 2014, sammenlignet med de siste årene. Kontakten innad i styret har i stor grad foregått på mail. Det er avviklet to medlemsmøter, ett i samarbeid med NextMedia, og i mai ble det arrangert medlemstur til New York, etter at dette i flere år hadde vært etterspurt av mange medlemmer.

**Turen til New York**

Turen til New York ble påbegynt planlagt under forrige styreleder, og var tenkt gjennomført i 2013, deretter våren 2014.

Det viste seg raskt at det var langt mer krevende å gjennomføre tur til New York enn de andre medlemsturer foreningen har hatt ansvar for. Tilbakemeldinger fra flere hold tydet på at det er nærmest umulig å få avtaler med mediehusene i byen dersom man kommer «ingensteds» fra. Man er helt og holdent avhengig av en arrangør med kontaktnett som kan fungere som døråpner.

Styret fikk anbefalt Bjarne Hareide – som har spesialisert seg på turer til New York, og som er mye brukt av norske mediebedrifter. Rent faglig skulle dette vise seg å være innertier – men kostnadene ble langt høyere enn forutsatt.

**Økonomien**

Utgiftene til turen bidro til at styreleder reduserte aktiviteten i resten av året til et minimum. Det er ikke planlagt medlemstur i 2015. Etterslepet hentes imidlertid inn i inneværende år, slik at økonomien blir normalisert innen neste årsmøte.

Trondheim, 20. mars 2015

For styret i Trøndelag Redaktørforening

John Arne Moen